બાર - તેર વષૅ નો છોટુ , પણ એકલો રુસ્તમ શેઠની ઈરાની હોટલ માં પહોંચી વળતો . એના મોઢા પરનું હાસ્ય અને કામ ની ચપળતાએ રુસ્તમ શેઠ અને આવનાર દરેક ગ્રાહક નું દિલ જીતી લીધું હતું . થોડાક મિત્રોનું એક ગ્રુપ , ઉંમરમાં મોટા પણ છોટુ ના દોસ્ત . તેઓ નિયમિત ચા - બન ખાવા છોટુની હોટલમાં આવતા , ને રહેતા હતાં પણ બાજુની સોસાયટીમાં જ . તેઓ ત્યાં હંમેશા ક્રિકેટ રમતા . છોટુને જ્યારે પણ સમય મળતો ત્યારે ગેટની બાજુની જાળીમાં થી અંદર ડાફોળિયા મારતો . બપોરના સમયે ઘરાકી ઓછી હોય ત્યારે શેઠને પૂછીને થોડી વાર રમવા જતો ને છોકરાઓ પણ એને એમની સાથે રમવા દેતા . છોટુ આમતો ક્યારેય ક્રિકેટ શિખ્યો ન હતો , પણ બધાંનું જોઈને રમતા શીખી ગયો ને રમતો પણ સારું . છોકરાઓને પણ એ ગમતું અને એને પોતાની ટીમમાં સામેલ કરવા ટોસ પણ કરતાં . છોટુ ખુશ થઈ જતો ને તેનો આત્મવિશ્વાસ પણ વધતો .